In a demonstration of India’s commitment to longstanding India-Russia Strategic Partnership and Indian Navy’s increasing footprint and operational reach, Indian Naval Ships Sahyadri, Shakti and Kirch under the Command of the Flag Officer Commanding Eastern Fleet, Rear Admiral S V Bhokare, YSM, NM have arrived at Vladivostok on a four day visit (27 Jun - 01 Jul 2016), as part of deployment of the Eastern Fleet to the South China Sea.
نئی دہلی،72؍جون، ہندوستان اور روس کے مابین طویل اور دیر پا اسٹریٹجک ساجھیداری کے تئیں ہندوستان کی عہد بستگی اور ہندستانی بحریہ کی بڑھتی قوت اور آپریشن کا مظاہرہ کرتے ہوئے ہندوستانی بحریہ کے جہاز سہیادری، شکتی اور کرچ مشرقی بیڑے کے فلیگ آفیسر کمانڈنگ کے کمانڈر ایڈمیرل ایس وی بھوکارے کی قیادت میں 27 جون تا یکم جولائی 2016 کے دوران اپنے روس کے 4 روزہ دورے کیلئے ولادو وستوک پہنچ گئے ہیں۔ ہندوستانی بحریہ کے ان جنگی جہازوں کی تعیناتی جنوبی بحیرہ چین میں مشرقی بیڑے کی تعیناتی کے ایک حصے کے طور پر ہوئی ہے۔ اس دورہ کے دوران ہندوستانی بحری جہاز کا دونوں ملکوں کی بحری فوجوں کے درمیان اشتراک وتعاون بڑھانے کے مقصد سے روسی بحریہ کے ساتھ پیشہ ورانہ تبادلہ خیال ہوں گے۔ مزید برآں حکومت کے اعلیٰ عہدیداران اور فوج کے حکام کے ساتھ میٹنگ کے علاوہ کھیل کود، تہذیبی وثقافتی لین دین اور ایک دوسرے کے ساتھ تجربات کو بانٹنے جیسے منصوبے بھی شامل ہیں۔ اس کا مقصد دونوں بحریہ کے درمیان آپسی مفاہمت اور تعلقات کو مستحکم کرنا ہے۔ ہندوستانی جہاز کی روسی بحریہ کے ساتھ مشترکہ مشق بھی ہوگی۔ اس کا مقصد ولادو ستوک سے واپس آنے کے بعد مواصلات، تلاش راحت وبچاؤ کاری میں اپنی صلاحیت میں اضافہ کرنا ہے۔ اس دورے کے دوران آئی این ایس سہیادری کے کمانڈر کیپٹن اے ایس رج کمار ، آئی این ایس شکتی کے کیپٹن گگن کوشک اور آئی این ایس کرچ کے کمانڈر شردسنسول وال ہیں۔ ہندوستان اور روس کے مابین دو طرفہ تعلقات کی بنیادیں دیرینہ دوستی اور مراسم پر استوار ہیں۔ تہذیب وثقافت، تجارت، معیشت، سائنس وٹیکنالوجی اور سب سے زیادہ اہم دفاع کے شعبوں میں اشتراک وتعاون اور لین دین پر مبنی دونوں ملکوں کے رشتے ہیں۔ اس کے علاوہ دونوں ممالک کے درمیان اشتراک وتعاون کے اہم شعبے ہیں، خلائی ٹیکنالوجی، ہائیڈرو کاربن کی کھوج اور نیوکلیائی توانائی کا پرامن استعمال شامل ہے۔ ہندستان اور روس کے درمیان فوجی اور تکنیکی اشتراک وتعاون ایک عام خریدار اور بیچنے والے کی سطح سے اوپر اٹھ کر اور مشترکہ طور پر تحقیق کرنے اور اعلیٗ دفاعی ٹیکنالوجیوں اور نظاموں کی پیداوار اور ترقی کی سطح پر پہنچ چکے ہیں۔ برہموز میزائل نظام پانچویں جنریشن جنگی اعتراف کا مشترکہ طور پر ڈیزائن تیار کرنا، ایس یو -30 ایئر کرافٹ اور ٹی-90 ٹینکوں کی لائسنس شدہ پروڈکشن اور طیارہ بردار بحری جہاز وکرما آدیتہ کی ہندوستانی بحریہ میں شمولیت دونوں ملکوں کے درمیان اسٹریٹجک پارٹنر شپ کی واضح مثالیں ہیں۔ ہندوستانی اور روسی بحریہ نے ایک دوسرے کے ساتش زبان مسافت جیسی رکاوٹوں کو دور کرتے ہوئے اسلحہ نظام، فوجی سازوسامان کے اشتراک کے ساتھ قریبی تعلقات قائم کرتے ہیں۔ دونوں ملکوں کی بحریہ بحری مشقوں کی سیریز اندرانیوی کے ذریعے سال میں ایک مرتبہ ایک دوسرے کے ساتھ مصروف ہوتی ہے۔ اس کے علاوہ تربیتی ٹیموں، اعلیٰ سطحی وفد اور بحری جہازوں کا دورہ ہوتا ہے۔ ہندوستانی بحری جہاز کا آخری روس کا دورہ جولائی 2014 میں ہوا تھا، جب رن وجے، شیوالک اور شکتی ولادوستوک گئے تھے۔ ہندوستانی بحری جہازو کے موجودہ دورہ روس کا مقصد ہندوستانی اور روسی بحریہ کے درمیان بحری اشتراک وتعاون کو بڑھانا ہے۔ مزید برآں اس سے ہندوستان اور روس کے درمیان مضبوط دوستانہ رشتوں میں مزید اضافہ ہوگا اور دنیا کے اس اہم حصے میں سلامتی اور استحکام برقرار رکھنے میں اہم تعاون حاصل ہوگا۔